CELEX: 52021PC0308
Language: ro
Date: 2021-06-15
Title: Propunere de REGULAMENT AL CONSILIULUI de modificare a Regulamentului (UE) 2020/1706 al Consiliului în ceea ce privește includerea unor contingente tarifare autonome ale Uniunii pentru anumite produse pescărești

COMISIA EUROPEANĂ
            Bruxelles, 15.6.2021
            COM(2021) 308 final
            2021/0143(NLE)
            Propunere de
            REGULAMENT AL CONSILIULUI 
            de modificare a Regulamentului (UE) 2020/1706 al Consiliului în ceea ce privește includerea unor contingente tarifare autonome ale Uniunii pentru anumite produse pescărești
            (Text cu relevanță pentru SEE)
            
               
         
         
            
               EXPUNERE DE MOTIVE
            
            
               1.CONTEXTUL PROPUNERII
            
            
               •Temeiurile și obiectivele propunerii
            
            
               Regulamentul (UE) 2020/1706 al Consiliului privind deschiderea și modul de gestionare a unor contingente tarifare autonome ale Uniunii pentru anumite produse pescărești pentru perioada 2021-2023
                  1
                a fost adoptat la 13 noiembrie 2020.
            
            
               Obiectivul regulamentului este de a asigura competitivitatea industriei de prelucrare din Uniune și de a evita periclitarea producției de produse pescărești din Uniune prin garantarea unei aprovizionări adecvate a acesteia. În acest scop, regulamentul reduce sau suspendă taxele de import pentru o serie de produse din cadrul unor contingente cu un volum adecvat. Acesta stabilește, de asemenea, care sunt operațiunile de prelucrare (denumite în continuare „operațiuni care conferă caracterul de produs originar”) care permit utilizarea contingentelor.
            
            
               La 31 ianuarie 2020, Regatul Unit a părăsit Uniunea Europeană. Regulamentul s-a bazat pe ipoteza că UE și Regatul Unit vor încheia un acord de liber schimb care să se aplice de la încheierea perioadei de tranziție, astfel încât fluxurile comerciale dintre acestea să poată continua și să nu existe taxe la import. Deși Acordul comercial și de cooperare
                  2
                (denumit în continuare „TCA”) prevede accesul fără taxe vamale și fără contingente pentru produsele pescărești, țările și teritoriile britanice de peste mări (denumite în continuare „TTPM”) nu mai sunt asociate cu UE și exporturile lor de produse pescărești către Uniune nu mai beneficiază de reduceri tarifare.
            
            
               Protocoalele bilaterale suplimentare cu Regatul Norvegiei
                  3
                și cu Islanda
                  4
               , care prevăd cote pentru anumiți pești și produse pescărești, au expirat la 30 aprilie 2021. Întrucât negocierile pentru noi contingente nu au fost încheiate până atunci, industria din UE ar putea să se confrunte cu o penurie de produse scutite de taxe vamale destinate prelucrării.
            
            
               Prin urmare, este necesar să se modifice Regulamentul (UE) 2020/1706 al Consiliului pentru a aborda consecințele eliminării țărilor și teritoriile britanice de peste mări (TTPM) din regimul comercial al UE privind TTPM și ale expirării protocoalelor suplimentare cu Norvegia și Islanda.
            
            
               •
                     Coerența cu dispozițiile deja existente în domeniul de politică vizat
            
            
               Prezenta inițiativă este în concordanță cu politica coerentă a UE din ultimii 20 ani, de asigurare a unei aprovizionări adecvate cu produse pescărești a industriei sale de prelucrare.
            
            
               2.
                     TEMEI JURIDIC, SUBSIDIARITATE ȘI PROPORȚIONALITATE
            
            
               •
                     Temeiul juridic
            
            
               Articolul 31 din Tratatul privind funcționarea Uniunii Europene.
            
            
               •
                     Subsidiaritatea (în cazul competențelor neexclusive)
            
            
               Taxele din Tariful Vamal Comun intră în sfera competenței exclusive a Uniunii. În consecință, principiul subsidiarității nu se aplică.
            
            
               •
                     Proporționalitatea
            
            
               Decizia politică este proporționată, deoarece pentru fiecare produs este autorizată doar o cantitate limitată, ținându-se seama de rata de utilizare a contingentului, de asigurarea unor condiții de concurență echitabile între producătorii din UE și cei din afara UE, de valoarea adăugată și de alte preferințe comerciale.
            
            
               •
                     Alegerea instrumentului
            
            
               Este oportun să se utilizeze același tip de act ca și cel modificat, și anume un regulament al Consiliului.
            
         
         
            
               3.
                     REZULTATELE CONSULTĂRILOR CU PĂRȚILE INTERESATE
            
            
               •
                     Evaluări ex post/verificări ale adecvării legislației existente
            
            
               Nu se aplică.
            
            
               •
                     Consultările cu părțile interesate
            
            
               Înainte de adoptarea Regulamentului (UE) 2020/1706 al Consiliului, între ianuarie și martie 2020 Comisia a consultat producătorii din UE, prelucrătorii din UE și autoritățile statelor membre prin intermediul unui chestionar. La 29 februarie 2020, ea a prezentat procesul Consiliului consultativ pentru piețe, în cadrul căruia sunt reprezentate toate părțile interesate (industria și ONG-urile).
            
            
               Regulamentul este echilibrat și se bazează pe analiza faptică și obiectivă a datelor și informațiilor disponibile. El garantează o aprovizionare competitivă suficientă pentru industria de prelucrare din UE, ținând seama în același timp de interesele producătorilor de pește din UE. Cu toate acestea, după adoptarea sa, unele state membre și părți interesate au solicitat noi contingente tarifare autonome pentru a aborda pierderea tratamentului preferențial pentru produsele pescărești originare din TTPM britanice și expirarea tratamentului preferențial pentru produsele originare din Norvegia și Islanda.
            
            
               Prezenta propunere se bazează pe contribuțiile primite de la părțile interesate în procesul de adoptare a regulamentului.
            
            
               •
                     Obținerea și utilizarea expertizei
            
            
               Nu se aplică.
            
            
               •
                     Evaluarea impactului
            
            
               Nu a fost efectuată o evaluare a impactului. Propunerea vizează modificarea regulamentului actual, care expiră la sfârșitul anului 2023. Prin urmare, nu este necesară o evaluare a impactului. Totuși, Comisia a consultat părțile interesate din UE înainte de a prezenta propunerea grupului de lucru al Consiliului în vederea dezbaterii, în prealabil de adoptarea acesteia de către Consiliu.
            
            
               •
                     Adecvarea reglementărilor și simplificarea
            
            
               Nu se aplică.
            
            
               •
                     Drepturile fundamentale
            
            
               Nu se aplică.
            
            
               4.
                     IMPLICAȚII BUGETARE
            
            
               Prezenta propunere nu are niciun impact bugetar pentru Comisie. Propunerea are un impact bugetar asupra veniturilor UE în ceea ce privește pierderea taxelor vamale care ar fi fost colectate de pe urma produselor importate. Unul dintre contingentele propuse vizează un produs care face, în prezent, obiectul unei taxe vamale de 6 % aplicate în regimul clauzei națiunii celei mai favorizate (calmari). Un alt contingent propus se referă la un produs care face obiectul unei taxe vamale de 20 % în regimul clauzei națiunii celei mai favorizate (hering în saramură). Alte două contingente propuse se referă la produse care beneficiază de o suspendare a tarifului între 15 februarie și 15 iunie. Restul anului, heringul congelat face obiectul unei taxe vamale de 15 % în regimul clauzei națiunii celei mai favorizate, iar macroul congelat face obiectul unei taxe vamale de 20 % în regimul clauzei națiunii celei mai favorizate. Alte două contingente se referă la produse care fac obiectul unei taxe vamale de 15 % și, respectiv, 18 % în regimul clauzei națiunii celei mai favorizate.
            
            
               5.
                     ELEMENTE DIVERSE
            
            
               •
                     Planurile de implementare și mecanismele de monitorizare, evaluare și raportare
            
            
               Nu se aplică.
            
         
         
            
               •
                     Explicații detaliate cu privire la prevederile specifice ale propunerii
            
            
               Se propune modificarea regulamentului prin introducerea unor noi contingente anuale scutite de taxe vamale, după cum urmează:
            
            
               Calmar patagonian (Loligo gahi) (cod NC ex 0307 43 35) — 75 000 de tone
            
            
               Întrucât TTPM britanice nu mai intră sub incidența Deciziei UE de asociere peste mări și nu mai beneficiază de acces fără taxe vamale și fără contingente în UE, importurile de calmar patagonian din Insulele Falkland au fost supuse taxei erga omnes de 6 % începând cu 1 ianuarie 2021;
            
            
               Heringi conservați în saramură (ex 1604 12 91 și ex 1604 12 99) — 15 000 de tone (greutate netă după scurgere)
            
            
               Contingentul 09.0750 a expirat la 30 aprilie 2021;
            
            
               Heringi (Clupea harengus, Clupea pallasii), congelați, cu excepția fileurilor de pește și a cărnii de pește de la poziția 0304 și cu excepția ficatului, a icrelor și a lapților, destinați prelucrării (ex 0303 51 00) — 10 000 tone
            
            
               Contingentele 09.0710 și 09.0812 au expirat la 30 aprilie 2021;
            
            
               Macrou din speciile Scomber scombrus și Scomber japonicus, congelat, întreg, cu excepția ficatului, a icrelor și a lapților (ex 0303 54 10) — 15 000 de tone
            
            
               Contingentul 09.0712 a expirat la 30 aprilie 2021;
            
            
               Diferite specii de pește congelat (0303 55 30, ex 0303 55 90, 0303 56 00, 0303 69 90, 0303 82 00, 0303 89 55, 0303 89 90) — 3 300 de tone
            
            
               Contingentul 09.0713 a expirat la 30 aprilie 2021;
            
            
               Fileuri și flancuri de hering (Clupea harengus, Clupea pallasii), congelat (0304 86 00 și ex 0304 99 23) — 25 000 de tone 
            
            
               Contingentul 09.0714 a expirat la 30 aprilie 2021;
            
            
               Fileuri de sebastă (Sebastes spp.), proaspete sau refrigerate (0304 49 50) — 1 300 de tone
            
            
               Contingentul 09.0811 a expirat la 30 aprilie 2021.
            
            
               
            
               2021/0143 (NLE)
            
            
               Propunere de
            
            
               REGULAMENT AL CONSILIULUI
            
         
         
            
               de modificare a Regulamentului (UE) 2020/1706 al Consiliului în ceea ce privește includerea unor contingente tarifare autonome ale Uniunii pentru anumite produse pescărești
            
            
               (Text cu relevanță pentru SEE)
            
            
               CONSILIUL UNIUNII EUROPENE,
            
            
               având în vedere Tratatul privind funcționarea Uniunii Europene, în special articolul 31,
            
            
               având în vedere propunerea Comisiei Europene,
            
            
               întrucât:
            
            
               (1)Regulamentul (UE) 2020/1706 al Consiliului prevede deschiderea și modul de gestionare a contingentelor tarifare autonome ale Uniunii pentru anumite produse pescărești pentru perioada 2021-2023
                  5
               . Pentru fiecare contingent tarifar au fost stabilite volume corespunzătoare, pentru a garanta o aprovizionare adecvată a industriei Uniunii în această perioadă. 
            
            
               (2)În prezent, aprovizionarea Uniunii cu anumite produse pescărești se bazează pe importuri din țări terțe. În ultimele decenii, Uniunea a devenit mai dependentă de importuri pentru satisfacerea consumului său de produse pescărești. Pentru a nu se periclita producția de produse pescărești a Uniunii și pentru a se garanta o aprovizionare adecvată a industriei de prelucrare din Uniune, taxele la import trebuie să fie suspendate sau reduse pentru o calmarul patagonian, heringul conservat în saramură, heringii congelați, macrourile congelate, fileurile și flancurile congelate de heringi, fileurile de sebastă și diferite specii de pește congelat care fac obiectul unor contingente tarifare cu un volum adecvat. 
            
            
               (3)Acordul comercial și de cooperare
                  6
                (TCA) dintre Uniune și Regatul Unit se aplică cu titlu provizoriu de la 1 ianuarie 2021. TCA prevede un acces scutit de taxe vamale și de contingente al produselor pescărești originare. Cu toate acestea, țările și teritoriile britanice de peste mări (TTPM) nu mai sunt asociate cu Uniunea și nu mai beneficiază de reduceri tarifare pentru exporturile de produse pescărești către Uniune.
            
            
               (4)Mai mult, protocoalele bilaterale suplimentare cu Islanda
                  7
                și cu Norvegia
                  8
               , care prevăd cote pentru anumiți pești și produse pescărești, au expirat la 30 aprilie 2021. Întrucât negocierile pentru noi contingente nu vor fi încheiate înainte de expirarea protocoalelor bilaterale suplimentare, acest lucru ar putea crea o penurie de materiale pescărești scutite de taxe vamale destinate prelucrării în Uniune.
            
            
               (5)Prin urmare, este necesar să se modifice Regulamentul (UE) 2020/1706 pentru a remedia consecințele retragerii Regatului Unit din Uniune în ceea ce privește pierderea statutului preferențial al TTPM și a remedia consecințele expirării protocoalelor bilaterale suplimentare cu Norvegia și cu Islanda.
            
            
               (6)Prezentul regulament trebuie, prin urmare, să se aplice retroactiv, începând de la 1 ianuarie 2021,
            
            
            
               ADOPTĂ PREZENTUL REGULAMENT:
            
            
               Articolul 1
            
            
               Regulamentul (UE) 2020/1706 se modifică după cum urmează:
            
            
               (1) articolul 4 alineatul (4), litera (b) se înlocuiește cu următorul text:
            
            
               „(b) tăiere în inele și tăiere în benzi, în cazul materialelor încadrate la codurile NC 0307 43 35, 0307 43 91, 0307 43 92 și 0307 43 99;”;
            
            
               (2) anexa se modifică în conformitate cu anexa la prezentul regulament.
            
            
               Articolul 2
            
         
         
            
               Prezentul regulament intră în vigoare în ziua următoare datei publicării în Jurnalul Oficial al Uniunii Europene.
            
            
               Se aplică de la 1 ianuarie 2021.
            
            
               Prezentul regulament este obligatoriu în toate elementele sale și se aplică direct în toate statele membre.
            
            
               Adoptat la Bruxelles,
            
            
               
                     Pentru Consiliu
               
               
                     Președintele
               
            
         
         
            
                  
                     (1)
                  
                        JO L 385, 17.11.2020, p. 3.
               
               
                  
                     (2)
                  
                        JO L 444, 31.12.2020, p. 14.
               
               
                  
                     (3)
                  
                        JO L 141, 28.5.2016, p. 22.
               
               
                  
                     (4)
                  
                        JO L 141, 28.5.2016, p. 18.
               
               
                  
                     (5)
                  
                        Regulamentul (UE) 2020/1706 al Consiliului din 13 noiembrie 2020 privind deschiderea și modul de gestionare a unor contingente tarifare autonome ale Uniunii pentru anumite produse pescărești pentru perioada 2021-2023 (JO L 385, 17.11.2020, p. 3).
               
               
                  
                     (6)
                  
                        Acord comercial și de cooperare între Uniunea Europeană și Comunitatea Europeană a Energiei Atomice, pe de o parte, și Regatul Unit al Marii Britanii și Irlandei de Nord, pe de altă parte (JO L 444, 31.12.2020, p. 14).
               
               
                  
                     (7)
                  
                        Protocolul adițional la Acordul între Comunitatea Economică Europeană și Republica Islanda (JO L 141, 28.5.2016, p. 18).
               
               
                  
                     (8)
                  
                        Protocolul adițional la Acordul între Comunitatea Economică Europeană și Regatul Norvegiei (JO L 141, 28.5.2016, p. 22).
               
            
      
    ---documentbreak--- 
      
         
               COMISIA EUROPEANĂ
            Bruxelles, 15.6.2021
            COM(2021) 308 final
            ANEXĂ 
            la
            Propunerea de REGULAMENT AL CONSILIULUI
            de modificare a Regulamentului (UE) 2020/1706 al Consiliului în ceea ce privește includerea unor contingente tarifare autonome ale Uniunii pentru anumite produse pescărești
            
               
         
         
            
               ANEXĂ
            
            
            
               În tabelul din anexa la Regulamentul (UE) 2020/1706 se adaugă următoarele rubrici:
            
            
            
                     
                        Numărul de ordine
                     
                  
                  
                     
                        Cod NC 
                     
                  
                  
                     
                        Cod TARIC
                     
                  
                  
                     
                        Descriere
                     
                  
                  
                     
                        Volum contingentar anual (în tone)
                           1
                        
                     
                  
                  
                     
                        Taxă vamală contingentară
                     
                  
                  
                     
                        Perioadă contingentară
                     
                  
               
                     
                        09.2508
                     
                  
                  
                     
                        ex 0307 43 35
                     
                  
                  
                     
                        10
                     
                  
                  
                     
                        Calmari din specia Loligo gahi, congelați, pentru prelucrare
                     
                  
                  
                     
                        75 000
                     
                  
                  
                     
                        0 %
                     
                  
                  
                     
                        1.1.2021– 31.12.2023
                     
                  
               
                     
                        09.2509
                     
                  
                  
                     
                        ex 1604 12 91 
                     
                     
                     
                     
                     
                        ex 1604 12 99
                     
                  
                  
                     
                        13 
                     
                     
                        93
                     
                     
                     
                     
                        16
                     
                     
                        17
                     
                  
                  
                     
                        Heringi condimentați și/sau conservați în oțet sau în saramură, destinați prelucrării
                     
                  
                  
                     
                        15 000 (greutate netă după scurgere)
                     
                     
                  
                  
                     
                        0 %
                     
                  
                  
                     
                        1.5.2021-30.4.2022
                     
                     
                  
               
                     
                  
                  
                     
                  
                  
                     
                  
                  
                     
                  
                  
                     
                        7 500 (greutate netă după scurgere)
                     
                     
                  
                  
                     
                        0 %
                     
                  
                  
                     
                        1.5.2022 - 31.10.2022
                     
                  
               
                     
                        09.2510
                     
                  
                  
                     
                        ex 0303 51 00
                     
                  
                  
                     
                        10
                     
                     
                        20
                     
                  
                  
                     
                        Heringi (Clupea harengus, Clupea pallasii), congelați, pentru prelucrare
                           2*
                     
                  
                  
                     
                        10 000
                     
                  
                  
                     
                        0 %
                     
                  
                  
                     
                        1.5.2021 - 30.4.2022
                     
                  
               
                     
                  
                  
                     
                  
                  
                     
                  
                  
                     
                  
                  
                     
                        5 000
                     
                  
                  
                     
                  
                  
                     
                        1.5.2022 - 31.10.2022
                     
                  
               
                     
                        09.2511
                     
                  
                  
                     
                        ex 0303 54 10
                     
                  
                  
                     
                        11
                     
                     
                        95
                     
                     
                        97
                     
                     
                  
                  
                     
                        Macrou din specia Scomber scombrus sau Scomber japonicus, congelat, pentru prelucrare
                           3*
                     
                  
                  
                     
                        15 000
                     
                  
                  
                     
                        0 %
                     
                  
                  
                     
                        1.5.2021 - 30.4.2022
                     
                  
               
                     
                  
                  
                     
                  
                  
                     
                  
                  
                     
                  
                  
                     
                        7 500
                     
                  
                  
                     
                        0 %
                     
                  
                  
                     
                        1.5.2022 - 31.10.2022
                     
                  
               
                     
                        09.2512
                     
                  
                  
                     
                     
                     
                     
                     
                        0303 55 30
                     
                     
                     
                     
                     
                        ex 0303 55 90
                     
                     
                     
                     
                     
                     
                     
                        0303 56 00
                     
                     
                     
                     
                        0303 69 90
                     
                     
                        0303 89 90
                     
                     
                     
                     
                     
                     
                        0303 82 00
                     
                     
                     
                     
                        0303 89 55
                     
                     
                  
                  
                     
                     
                     
                     
                     
                        10
                     
                     
                     
                     
                     
                        95
                     
                     
                     
                     
                     
                     
                     
                        10
                     
                     
                     
                     
                        10
                     
                     
                        11
                     
                     
                        21
                     
                     
                        30
                     
                     
                        91
                     
                     
                     
                        10
                     
                     
                     
                     
                        10
                     
                  
                  
                     
                        Pește congelat, pentru prelucrare:
                     
                     
                     
                     
                     
                        Stavrid chilian (Trachurus murphyi)
                     
                     
                     
                     
                        Alți pești din specia Trachurus spp., cu excepția Trachurus trachurus, Trachurus murphyi și a stavrizilor (Caranx trachurus)
                     
                     
                     
                     
                        Cobie (Rachycentron canadum)
                     
                     
                     
                        Alți pești
                     
                     
                     
                     
                     
                     
                     
                        Pisici și vulpi-de-mare (Rajidae)
                     
                     
                     
                     
                        Dorade (Sparus aurata)
                     
                  
                  
                     
                        3 300
                     
                  
                  
                     
                        0 %
                     
                  
                  
                     
                        1.5.2021 - 30.4.2022
                     
                  
               
                     
                  
                  
                     
                  
                  
                     
                  
                  
                     
                  
                  
                     
                        1 650
                     
                  
                  
                     
                        0 %
                     
                  
                  
                     
                        1.5.2022 - 31.10.2022
                     
                  
               
                     
                        09.2513
                     
                  
                  
                     
                        0304 86 00
                     
                     
                     
                     
                     
                        ex 0304 99 23
                     
                  
                  
                     
                        20
                     
                     
                     
                     
                     
                        10
                     
                     
                        20
                     
                     
                  
                  
                     
                        Fileuri de hering (Clupea harengus, Clupea pallasii), congelate, pentru prelucrare
                     
                     
                     
                        Flancuri de hering (Clupea harengus, Clupea pallasii), congelate, pentru prelucrare
                           4*
                     
                  
                  
                     
                        25 000
                     
                  
                  
                     
                        0 %
                     
                  
                  
                     
                        1.5.2021 - 30.4.2022
                     
                  
               
                     
                  
                  
                     
                  
                  
                     
                  
                  
                     
                  
                  
                     
                        12 500
                     
                  
                  
                     
                        0 %
                     
                  
                  
                     
                        1.5.2022 - 31.10.2022
                     
                  
               
                     
                        09.2514
                     
                  
                  
                     
                        0304 49 50
                     
                  
                  
                     
                        10
                     
                  
                  
                     
                        Fileuri de sebastă (Sebastes spp.), proaspete sau refrigerate, pentru prelucrare
                     
                  
                  
                     
                        1 300
                     
                     
                     
                  
                  
                     
                        0 %
                     
                  
                  
                     
                        1.5.2021 - 30.4.2022
                     
                  
               
                     
                  
                  
                     
                  
                  
                     
                  
                  
                     
                  
                  
                     
                        650
                     
                  
                  
                     
                        0 %
                     
                  
                  
                     
                        1.5.2022 - 31.10.2022
                     
                  
               
            
            
            
         
         
            
                  
                     (1)
                  
                        Exprimat în greutate netă, dacă nu se prevede altfel
               
               
                  
                     (2)
                  * Între 15 februarie și 15 iunie, beneficiul contingentului tarifar nu va fi acordat mărfurilor declarate pentru punerea în liberă circulație.
               
               
                  
                     (3)
                  * Între 15 februarie și 15 iunie, beneficiul contingentului tarifar nu va fi acordat mărfurilor declarate pentru punerea în liberă circulație.
               
               
                  
                     (4)
                  * Între 15 februarie și 15 iunie, beneficiul contingentului tarifar nu va fi acordat mărfurilor declarate pentru punerea în liberă circulație.